6 Ka lilemo tse leshome Asa a busa Juda, ha hoa ka ha e-ba le lintoa. Ha morao Zera oa Moethiopia o ile a hlasela Juda ka masole a 1 000 000 le ka lipere tse 300 tsa ntoa. (2 Likron. 14:1, 6, 9, 10) Asa o ile etsa’ng? O ile a itšetleha ka Jehova. (Bala 2 Likronike 14:11.) Molimo o ile a arabela thapelo ea Asa, ’me a hlola masole a Ethiopia. (2 Likron. 14:12, 13) Leha marena a ne a sa tšepahalle Jehova ka ho feletseng, o ne a ba thusa ho hlola lintoeng tsa bona molemong oa lebitso la hae. (1 Mar. 20:13, 26-30) Leha ho le joalo, Asa o ile a tsoela pele a itšetlehile ka Molimo, ’me Jehova a arabela lithapelo tsa hae. Ka masoabi, ha morao Asa o ile a etsa lintho ka booatla. Ka mohlala o ile batla thuso ho morena oa Syria ho e-na le ho e batla ho Jehova. (1 Mar. 15:16-22) Leha ho le joalo, “pelo ea Asa e ne e feletse ho Jehova ka matsatsi ‘ohle a hae.” Joale re ka etsisa mohlala oa Asa joang ka ho etsa lintho tse ntle?—1 Mar. 15:14.